
1. [bookmark: _Toc225431956]UVOD

Glavni ciljevi projekta „LIFEGATE – Linking International Facilities for Early Detection and Global Access to Treatment and Evaluation“ usmjereni su na unapređenje dostupnosti, kvalitete i učinkovitosti zdravstvene zaštite u prekograničnom području Hrvatske, Bosne i Hercegovine i Crne Gore, s posebnim naglaskom na rano otkrivanje i liječenje kardiovaskularnih i malignih bolesti. Projekt se provodi u okviru programa Interreg IPA Hrvatska - Bosna i Hercegovina - Crna Gora, uz financijsku podršku Europske unije, te predstavlja značajan iskorak u jačanju otpornosti zdravstvenih sustava i smanjenju nejednakosti u pristupu zdravstvenim uslugama.
Njegovom implementacijom, Sveučilišna klinička bolnica Mostar, kao vodeći partner, zajedno s partnerskim institucijama iz triju država (Klinički bolnički centar Zagreb, Klinički bolnički centar Split, Klinički centar Crne Gore, Institut za javno zdravstvo Crne Gore, Institut za javno zdravstvo Republike Srpske i Medicinski fakultet Sveučilišta u Banjoj Luci), ostvarit će se sveobuhvatno unapređenje zdravstvenih kapaciteta kroz ulaganja u medicinsku opremu, razvoj zajedničkih dijagnostičkih i terapijskih procedura, edukaciju zdravstvenih djelatnika te jačanje institucionalne i stručne saradnje na regionalnom nivou.
Projekt LIFEGATE posebno je usmjeren na ključna područja onkologije, kardiologije i genetike, pri čemu obuhvaća prevenciju i liječenje raka pluća, rano otkrivanje bolesti te unapređenje radioterapijskih usluga, dijagnostiku i liječenje bolesti srčanih zalistaka, kao i screening nasljednih oblika karcinoma putem genetskog testiranja. U tom kontekstu, projekt LIFEGATE posebno je usmjeren na uspostavu integriranog i koordiniranog pristupa ranoj detekciji bolesti, uključujući razvoj i implementaciju zajedničkih protokola za screening karcinoma pluća, bolesti srčanih zalistaka i genetski uvjetovanih onkoloških rizika. Također, kroz projekt će se uspostaviti i prekogranična mreža suradnje između zdravstvenih institucija, uključujući razvoj Prekograničnog onkološkog vijeća (Cross-Border Oncology Council), koje će koordinirati i nadzirati provedbu zdravstvenih inicijativa na navedenim područjima čime će se omogućiti razmjena znanja, iskustava i podataka, kao i standardizacija pristupa liječenju i dijagnostici.
Uspostavom suvremenih digitalnih rješenja i alata, uključujući razvoj mobilne aplikacije za procjenu rizika i usmjeravanje pacijenata, unaprijedit će se dostupnost informacija i olakšati pravovremeno uključivanje građana u preventivne i dijagnostičke programe. Sustav će omogućiti bolje mapiranje rizičnih skupina, efikasnije upućivanje pacijenata te unaprjeđenje upravljanja zdravstvenim podacima, uz poštivanje svih relevantnih standarda zaštite i sigurnosti podataka.
Osim infrastrukturnih i tehnoloških unapređenja, projekt ima snažnu komponentu javnog zdravstva i podizanja svijesti, kroz provedbu edukativnih javnozdravstvenih kampanja usmjerenih na važnost prevencije, ranog otkrivanja bolesti i zdravih životnih navika. Time se nastoji osnažiti uloga građana u očuvanju vlastitog zdravlja, ali i povećati učinkovitost zdravstvenih sustava kroz smanjenje kasno dijagnosticiranih slučajeva i opterećenja bolničkih kapaciteta.
Implementacija projekta doprinijet će prevladavanju postojećih izazova u zdravstvenim sustavima, uključujući fragmentiranost usluga, neujednačen pristup dijagnostici i terapiji te ograničenu interoperabilnost između institucija. Kroz uspostavu zajedničkih procedura, unapređenje tehničkih kapaciteta i jačanje saradnje između zdravstvenih ustanova, projekt će omogućiti efikasniji, transparentniji i pacijentima usmjeren sustav zdravstvene zaštite. Njegovom realizacijom stvorit će se preduvjeti za održiv razvoj zdravstvenih usluga, unapređenje kvalitete života te jačanje povjerenja u javne zdravstvene institucije i regionalnu suradnju.

2. [bookmark: _Toc225431957]OPIS PREDMETA NABAVE

Predmet nabave je usluga informiranja, komunikacije i povećanja vidljivosti projekta „LIFEGATE – Linking International Facilities for Early Detection and Global Access to Treatment and Evaluation“ koji je usmjeren je na razvoj integriranog i koordiniranog pristupa ranoj detekciji bolesti kroz jačanje kapaciteta zdravstvenih institucija, uspostavu prekogranične suradnje, razvoj zajedničkih dijagnostičkih i terapijskih protokola te implementaciju suvremenih tehnoloških i digitalnih rješenja. Poseban fokus stavlja se na prevenciju i liječenje raka pluća, unaprjeđenje radioterapijskih usluga, dijagnostiku i liječenje bolesti srčanih zalistaka te screening nasljednih oblika karcinoma putem genetskog testiranja.

Usluga informiranja, komunikacije i vidljivosti projekta uključuje kreativne i produkcijske usluge, komunikacijsku podršku te izradu i nabavu promotivnih materijala.

Cilj komunikacijskih aktivnosti je osigurati prepoznatljivost i vidljivost projekta LIFEGATE te informirati ciljane javnosti o važnosti rane detekcije, prevencije i dostupnosti suvremenih dijagnostičkih i terapijskih postupaka, kao i o ulozi prekogranične saradnje i podrške Europske unije u unaprjeđenju zdravstvenih sustava. Poseban naglasak stavlja se na podizanje svijesti građana o važnosti pravovremenog uključivanja u preventivne programe, jačanje povjerenja u zdravstvene institucije te promociju novih pristupa i rješenja koja projekt uvodi.

Iz komunikacijske perspektive, aktivnosti informiranja, komunikacije i vidljivosti projekta potrebno je planirati oko sljedećih komponenti:
· informiranje i educiranje građana o važnosti prevencije i rane detekcije kardiovaskularnih i malignih bolesti,
· promocije unaprijeđenih zdravstvenih usluga, dijagnostičkih postupaka i dostupnih terapija,
· jačanje kapaciteta zdravstvenih radnika kroz edukacije, razmjenu znanja i inovativne pristupe,
· promocije digitalnih rješenja i alata koji doprinose boljoj dostupnosti i učinkovitosti zdravstvene zaštite,
· predstavljanja rezultata prekogranične suradnje i zajedničkih zdravstvenih inicijativa,
· osiguranja vidljivosti doprinosa Europske unije i programa financiranja projekta.

S obzirom na prirodu projekta i ciljane skupine, komunikacija treba biti jasna, razumljiva i usmjerena na javnozdravstveni značaj projekta, uz prilagodbu različitim ciljnim publikama, uključujući opću i stručnu javnost, zdravstvene radnike, institucije i donositelje odluka. Posebna pažnja treba biti posvećena točnosti i odgovornosti u komunikaciji zdravstvenih tema, kao i razlikovanju planiranih i već provedenih aktivnosti projekta.

Svi finalni materijali koji su rezultat aktivnosti pružanja usluga informiranja, komunikacije i vidljivosti projekta LIFEGATE trebaju biti odobreni od strane Naručitelja. Naručitelj ima pravo odbiti ponuđena rješenja ukoliko ne odgovaraju ciljevima projekta, komunikacijskim potrebama i propisanim standardima vidljivosti, uz obvezu obrazloženja razloga neprihvaćanja, dok se Izvršitelj obvezuje izvršiti dorade dostavljenih prijedloga (do 2 dorade). Sve aktivnosti koje su dio predmeta nabave moraju biti usklađene s pravilima vidljivosti Europske unije, relevantnim programskim smjernicama Interreg programa, kao i s odobrenim vizualnim identitetom i razvijenim kreativnim rješenjima projekta, uz osiguranje dosljedne i profesionalne primjene na svim komunikacijskim i promotivnim materijalima.

GRUPA 1 - KREATIVNE I PRODUKCIJSKE USLUGE/KOMUNIKACIJSKA PODRŠKA
1.1. Grafički dizajn, priprema za tisak i audiovizualna produkcija

1.1.1. Dorada i adaptacija vizualnog identiteta i kreativnog rješenja 
S ciljem pozitivnog pozicioniranja projekta „LIFEGATE“ među svim ciljanim javnostima potrebno je doraditi i adaptirati postojeći vizualni identitet i kreativno rješenje koji obuhvaća unaprjeđenje i prilagodbu već definiranih grafičkih elemenata projekta u svrhu njihove dosljedne i funkcionalne primjene na svim informativnim, komunikacijskim i promotivnim materijalima koji su dio predmeta nabave u skladu s projektnim zadatkom, uključujući društvene mreže, videe, letak, plakate, roll-up banner, notes, kemijsku olovku, platnenu torbu, bocu za vodu i ostale materijale u skladu s potrebama projekta. 
Aktivnost uključuje analizu postojećih elemenata vizualnog identiteta (logotip, tipografija, kolor paleta, grafički elementi i stil), njihovu optimizaciju u skladu s komunikacijskim ciljevima projekta te prilagodbu različitim formatima i kanalima komunikacije. U okviru ove aktivnosti predviđena je izrada ažuriranih grafičkih i kreativnih rješenja, a rezultat treba biti standardizirano, vizualno prepoznatljivo i tehnički prilagodljivo kreativno rješenje koje omogućuje konzistentnu primjenu na svim prethodno navedenim projektnim materijalima, uz osiguranje visoke razine profesionalnosti, čitljivosti i prepoznatljivosti projekta u javnom prostoru. Također, dorađeni i adaptirani vizualni identitet i kreativni koncept treba biti u funkciji informiranja ciljnih skupina i šire javnosti o tematici obuhvaćenoj projektom te ju predstavljati na jasan i razumljiv način. Osim logotipa projekta, koristit će se i logotipi partnerskih institucija te dodatna EU obilježja. Naručitelj će Izvršitelju dati jasnu uputu vezano uz obvezne logotipe. 
Količina: 1 komplet
1.1.2. Dizajn, grafičko oblikovanje i digitalna priprema vizuala za društvene mreže (Facebook, LikedIn)
U okviru ove aktivnosti Izvršitelj je dužan osigurati kontinuiranu uslugu dizajna, grafičkog oblikovanja i tehničke pripreme vizualnih materijala za objavu na društvenim mrežama Facebook i LinkedIn, u svrhu osiguravanja vidljivosti projekta LIFEGATE i njegovih aktivnosti. Aktivnost obuhvaća izradu minimalno 4 vizuala mjesečno za obje društvene mreže (Facebook i LinkedIn) pri čemu svaki vizual mora biti prilagođen specifičnostima pojedine platforme, ciljanim skupinama i komunikacijskim ciljevima projekta.
Izvršitelj je obvezan osmisliti kreativni koncept svakog vizuala u skladu s komunikacijskim planom projekta i odobrenim vizualnim identitetom i kreativnim konceptom te izraditi grafička rješenja za različite tipove sadržaja, uključujući informativne objave, najave događanja, izvještaje s događanja, edukativne sadržaje, ključne poruke projekta, rezultate i postignuća. Također je dužan prilagoditi sadržaj i dizajn specifičnostima pojedine platforme, vodeći računa o razlikama između Facebooka kao kanala usmjerenog široj javnosti i LinkedIna kao kanala usmjerenog stručnoj i institucionalnoj publici, uz osiguranje konzistentne vizualne komunikacije projekta kroz sve objave.
Vizuali moraju biti izrađeni u odgovarajućim formatima i rezolucijama za digitalnu distribuciju, pri čemu se za Facebook preporučuje kvadratni format (1:1, 1080x1080 px) te, prema potrebi, horizontalni format (1200x628 px), dok se za LinkedIn koriste kvadratni (1080x1080 px) i horizontalni formati (1200x627 px). Svi vizuali moraju biti optimizirani za prikaz na mobilnim uređajima, a isporučuju se u formatima .jpg ili .png za objavu, uz obveznu dostavu izvornih radnih datoteka u otvorenim formatima (.ai, .psd ili slični). 
Svaki vizual mora sadržavati jasno istaknutu ključnu poruku ili naslov, obavezne elemente vizualnog identiteta projekta uključujući logotip projekta i logotipe Europske unije i programa u skladu s pravilima vidljivosti te grafičke elemente i boje definirane vizualnim identitetom. Tipografija mora biti čitljiva i prilagođena digitalnim kanalima, a sadržaj vizuala strukturiran prema principima vizualne hijerarhije, uključujući naslov, podnaslov i dodatne informacije. Kada je primjenjivo, vizuali trebaju sadržavati i poziv na akciju (CTA). Fotografije, ilustracije i grafički elementi moraju biti visoke kvalitete, uz osigurana autorska prava za njihovo korištenje.
Izvršitelj je dužan predložiti i dostaviti Naručitelju te odgovornoj osobi za komunikacijsku podršku prijedloge dizajna vizuala mjesec dana unaprijed na osnovi dostavljenih tema i sadržaja iz plana objava. Naručitelj zadržava pravo traženja izmjena i dorada, pri čemu je Izvršitelj obvezan osigurati do dva kruga dorada po svakom vizualu bez dodatnih troškova. Rok za izradu i dostavu pojedinačnog vizuala ne smije biti duži od tri radna dana, osim ako nije drugačije dogovoreno.
Svi vizuali moraju biti u potpunosti usklađeni s pravilima vidljivosti Europske unije i Interreg programa, kao i s odobrenim vizualnim identitetom i kreativnim rješenjem projekta. Sadržaj mora biti prilagođen različitim ciljnim skupinama, uključujući opću javnost, zdravstvene stručnjake i institucije te mora biti informativan, vizualno atraktivan i primjeren digitalnoj komunikaciji. Izvršitelj je odgovoran za tehničku ispravnost, kvalitetu i optimizaciju svih isporučenih materijala.
Količina: 15 kompleta
1.1.3. Snimanje i produkcija edukativnog videa do 1 minute s izjavama stručnjaka uključenih u LIFEGATE projekt
U okviru ove aktivnosti Izvršitelj je dužan osigurati cjelokupnu uslugu snimanja i produkcije edukativnog videa u trajanju do 60 sekundi, s ciljem informiranja javnosti o važnosti rane detekcije, prevencije i liječenja kardiovaskularnih i malignih bolesti, kao i o ulozi projekta LIFEGATE u unaprjeđenju zdravstvenih usluga u prekograničnom području.
Aktivnost obuhvaća sve faze produkcijskog procesa, ,uključujući razvoj koncepta prema dostavljenom scenariju, izradu storyboarda, organizaciju i provedbu snimanja, postprodukciju te finalnu isporuku videa spremnog za distribuciju putem digitalnih kanala, društvenih mreža i drugih komunikacijskih platformi.
Aktivnost obuhvaća osmišljavanje, snimanje i produkciju edukativnog videa do 1 minute s izjavama stručnjaka uključenih u LIFEGATE projekt tako da se minimalno 2 sekvence mogu sadržajno koristiti kao zasebni video materijali u skraćenom obliku, do 15 sekundi
Izvršitelj je obvezan razviti kreativni koncept videa u skladu s komunikacijskim ciljevima projekta, uz naglasak na jasno, razumljivo i atraktivno prenošenje ključnih poruka. Video uključuje kratke izjave stručnjaka uključenih u projekt (npr. liječnici, istraživači, predstavnici institucija), pri čemu sadržaj mora biti prilagođen široj javnosti, ali istovremeno zadržati stručnu vjerodostojnost. U fazi pripreme Izvršitelj je dužan koordinirati snimanje s odgovornom osobom za komunikacijsku podršku i relevantnim projektnim partnerima, osigurati potrebnu logistiku, predložiti lokacije snimanja (zdravstvene ustanove, konferencijski prostori ili druge relevantne lokacije) te definirati vizualni stil, kadrove i narativnu strukturu videa. Snimanje mora biti provedeno profesionalnom opremom, uz osiguranje visoke kvalitete slike i zvuka. Postprodukcija uključuje montažu video materijala, obradu slike i zvuka, dodavanje titlova (na hrvatskom i/ili engleskom jeziku prema zahtjevu Naručitelja), grafičkih elemenata, animacija, logotipa i drugih elemenata vizualnog identiteta i kreativnog rješenja projekta. Video mora sadržavati sve obavezne elemente vidljivosti Europske unije i programa financiranja, u skladu s važećim smjernicama.
Finalni video mora biti optimiziran za objavu na digitalnim kanalima, posebno društvenim mrežama (Facebook, LinkedIn, YouTube), te isporučen u odgovarajućim formatima (npr. mp4, Full HD rezolucija 1920x1080 px, uz prilagođene verzije za mobilne uređaje i eventualno vertikalne formate). 
Izvršitelj je obvezan Naručitelju i odgovornoj osobi za komunikacijsku podršku dostaviti radnu verziju videa (draft) prije finalizacije na odobrenje, a Naručitelj ima pravo zatražiti izmjene i dorade, pri čemu je Izvršitelj dužan osigurati do dva kruga dorada bez dodatnih troškova.
Svi korišteni materijali (video, audio, fotografije, grafika, glazba) moraju imati otkupljena autorska prava za korištenje, a sadržaj mora biti u skladu s profesionalnim, etičkim i komunikacijskim standardima u području zdravstva.
Količina: 1 komad
1.1.4. Produkcija edukativnog videa do 15 sekundi s izjavama stručnjaka uključenih u LIFEGATE projekt
U okviru ove aktivnosti Izvršitelj je dužan izraditi kratke prilagođene verzije (cut-down) i sadržajno samostalne dijelove edukativnog videa iz točke 1.1.3., u trajanju do 15 sekundi, namijenjene digitalnoj distribuciji putem društvenih mreža i drugih online kanala, s ciljem povećanja dosega i vidljivosti projekta LIFEGATE.
Aktivnost obuhvaća selekciju najrelevantnijih dijelova iz originalnog video materijala, uključujući izjave stručnjaka, ključne poruke i vizualno atraktivne kadrove te njihovu prilagodbu u kratki, dinamičan i komunikacijski učinkovit format. Sadržaj mora biti jasno strukturiran, razumljiv i prilagođen brzom konzumiranju na digitalnim platformama.
Izvršitelj je obvezan osigurati da svaki cut-down video zadrži osnovnu poruku i identitet projekta, uz jasno istaknute ključne informacije i elemente vidljivosti, uključujući logotip projekta, logotipe Europske unije i programa, te druge obavezne grafičke elemente u skladu s pravilima vidljivosti. Video materijali moraju biti optimizirani za objavu na društvenim mrežama (Facebook, LinkedIn), uključujući izradu verzija u različitim formatima (kvadratni 1:1 i horizontalni 16:9), uz osiguranje visoke kvalitete slike i zvuka. Posebna pažnja mora biti posvećena čitljivosti i razumljivosti sadržaja bez zvuka, što uključuje obaveznu izradu titlova i vizualno isticanje ključnih poruka.
Postprodukcija uključuje montažu, ritmizaciju sadržaja, prilagodbu trajanja, dodavanje grafičkih elemenata, animacija, titlova i glazbene podloge, kao i tehničku optimizaciju za digitalne kanale. Izvršitelj je dužan osigurati da video bude vizualno atraktivan, dinamičan i u skladu s komunikacijskim stilom projekta. Finalni video materijali isporučuju se u standardnim digitalnim formatima (npr. .mp4, Full HD 1920x1080 px i prilagođene verzije za mobilne formate), spremni za objavu na digitalnim kanalima. Uz navedeno, video se isporučuje i u otvorenom formatu
Izvršitelj je obvezan Naručitelju i odgovornoj osobi za komunikacijsku podršku dostaviti radne verzije videa (draftove) prije finalizacije na odobrenje, a Naručitelj ima pravo zatražiti izmjene i dorade, pri čemu je Izvršitelj dužan osigurati do dva kruga dorada bez dodatnih troškova.
Količina: 2 komada


1.1.5. Dizajn, grafičko oblikovanje i priprema za tisak promotivnih materijala (letak, B1 plakat, A2 plakat, notes, kemijska olovka, platnena torba, boca za vodu)
U okviru ove aktivnosti Izvršitelj je dužan osigurati cjelokupnu uslugu dizajna, grafičkog oblikovanja i tehničke pripreme za tisak promotivnih materijala projekta LIFEGATE, uz obaveznu primjenu i dosljedno poštivanje odobrenog vizualnog identiteta projekta te pravila vidljivosti Europske unije i Interreg programa. Naručitelj će Izvršitelju dati jasnu uputu vezano uz pravila vidljivosti te dostaviti odobrenu knjigu standarda odobrenog vizualnog identiteta. 
Promotivni materijali obuhvaćaju: letak, B1 plakat, A2 plakat, notes, kemijsku olovku i platnenu torbu pri čemu svaki materijal mora biti prilagođen svojoj namjeni, ciljanoj publici i načinu distribucije. Detaljne specifikacije promotivnih materijala navedene su u točki 2.1. Izrada i nabava promotivnih materijala.
Za letak je potrebno izraditi grafičko rješenje koje uključuje strukturiran i čitljiv prikaz ključnih informacija o projektu, koje će Izvršitelju biti dostavljene od strane odgovorne osobi za komunikacijsku podršku, uz jasan vizualni identitet, odgovarajuću tipografiju i vizualnu hijerarhiju. Letak mora biti pripremljen za tisak u definiranom formatu, uz definirane pregibe (presavijanja), margine i pripremu za obostrani tisak. Uz verziju grafičkog rješenja i pripreme letka za tisak, potrebno je dodatno pripremiti i verziju letka u digitalnom formatu za objavu na webu.
Za plakate (B1 i A2 format) Izvršitelj je dužan izraditi vizualno upečatljiva rješenja prilagođena javnom prostoru, koje će Izvršitelju biti dostavljene od strane odgovorne osobi za komunikacijsku podršku, s naglaskom na jasnoću poruke, čitljivost s udaljenosti i pravilno pozicioniranje ključnih informacija i vizualnih elemenata.
Za promotivne artikle (notes, kemijska olovka, platnena torba, boca za vodu) potrebno je razviti grafička rješenja koja omogućuju optimalnu primjenu vizualnog identiteta na različitim materijalima i površinama, uz uvažavanje tehničkih ograničenja tiska (npr. sitotisak, tampon tisak, digitalni tisak). Dizajn mora biti prilagođen dimenzijama i tehničkim specifikacijama svakog proizvoda, uz osiguranje vidljivosti logotipa i ključnih elemenata.
Izvršitelj je dužan pripremiti sve materijale za tisak u skladu s profesionalnim standardima, uključujući pripremu datoteka u odgovarajućim formatima (npr. .pdf za tisak), definiciju rezolucije (min. 300 dpi), korištenje CMYK/RGB kolor prostora ovisno o namjeni, dodavanje napusta (bleed) i oznaka za rezanje (crop marks), kao i provjeru tehničke ispravnosti datoteka.
Izvršitelj je obvezan Naručitelju i odgovornoj osobi za komunikacijsku podršku dostaviti inicijalne prijedloge dizajna, a Naručitelj ima pravo zatražiti izmjene i dorade, pri čemu je Izvršitelj dužan osigurati do dva kruga dorada bez dodatnih troškova. Nakon odobrenja od strane Naručitelja, Izvršitelj dostavlja finalne pripreme za tisak, kao i izvorne radne datoteke.
Po potrebi, Izvršitelj je dužan surađivati s odabranom tiskarom u cilju osiguravanja kvalitete konačnih proizvoda, uključujući provjeru probnog otiska i savjetovanje oko tehničkih aspekata proizvodnje.
Količina: 1 komplet
2. 
1.2. Pružanje komunikacijske podrške promociji i povećanju vidljivosti

1.2.1. Stručno komunikacijsko savjetovanje i odnosi s javnošću
[bookmark: _Hlk142289528]U okviru ove aktivnosti porazumijeva se podrška Naručitelju pri komuniciranju projektnih ciljeva i aktivnosti sukladno potrebama promocije Projekta te upravljanju odnosima s medijima (minimalno 72 radna sata u periodu od sklapanja ugovora do 15.6.2028.)
Ova usluga može podrazumijevati neke od navedenih aktivnosti:
· stručno komunikacijsko savjetovanje i podršku u komunikaciji s medijima te drugim relevantnim dionicima u realizaciji medijske vidljivosti i prepoznatljivosti projekta,
· pripremu i oblikovanje komunikacijskih materijala – pripremu najava, priopćenja za medije, briefova, odgovora na medijske upite i slično, temeljem ustupljenih materijala i definiranih ključnih poruka
· unaprjeđenje odnosa s medijima i drugim javnostima, suradnju s nacionalnim i lokalnim medijima s ciljem generiranja sadržaja na njihovim kanalima uz izradu opće i specijaliziranih medijskih lista (npr. nacionalni, lokalni, zdravstveni itd.) 
· grupno i individualno briefiranje medija vezano za projekt, projektne aktivnosti i tematiku važnosti rane detekcije, prevencije i liječenja kardiovaskularnih i malignih bolesti, kao i o ulozi projekta LIFEGATE u unaprjeđenju zdravstvenih usluga u prekograničnom području
·  pripremu za medijske i druge javne nastupe (intervjui, izjave i slično), osmišljavanje i pripremu sadržaja za intervjue i izjave u skladu s definiranim ključnim porukama,
·  osmišljavanje, pripremu i doradu tekstova (storytelling pristup temama),
· podršku u organizaciji javnih tribina/okruglih stolova, prezentacijama projekta na kardiološkim i onkološkim skupovima i završne konferencije, slanje priopćenja i popratnih materijala, follow up nakon slanja objava
· suradnju i kontrolu kvalitete s Izvršiteljima Grupe 2 (promotivni materijali)
· izvještavanje o projektnim aktivnostima
Količina: 72 sata 
1.2.2.  Vođenje projektnih društvenih mreža (Facebook, LinkedIn) 
U okviru ove aktivnosti Izvršitelj je dužan osigurati profesionalno vođenje i upravljanje projektnim profilima na društvenim mrežama Facebook i LinkedIn, s ciljem povećanja vidljivosti projekta, informiranja ciljnih skupina te kontinuiranog komuniciranja projektnih aktivnosti i rezultata. Aktivnost obuhvaća planiranje, izradu i objavu sadržaja prilagođenog specifičnostima svake platforme, uz poštivanje komunikacijskih ciljeva projekta i karakteristika ciljnih skupina. Izvršitelj je dužan razviti plan objava na mjesečnoj razini, koji uključuje vrste objava, dinamiku objavljivanja i ključne komunikacijske poruke, te dostaviti Naručitelju i odgovornoj osobi za komunikacijsku podršku mjesec dana unaprijed. Naručitelj zadržava pravo traženja izmjena i dorada, pri čemu je Izvršitelj obvezan osigurati do dva kruga dorada bez dodatnih troškova. Izvršitelj je dužan osigurati redovitu objavu sadržaja, minimalno jednu objavu tjedno na svakoj od društvenih mreža (Facebook, LinkedIn), kao i pravovremeno informiranje o ključnim projektnim aktivnostima, događanjima i rezultatima. Također, obveza Izvršitelja uključuje praćenje interakcija korisnika (komentari, poruke), odgovaranje na upite u razumnom roku te poticanje angažmana ciljnih skupina.
Sadržaj objava mora biti informativan i edukativan te uključivati različite formate poput tekstualnih objava, fotografija, grafika, video materijala. Posebna pažnja mora biti posvećena jasnoći poruka, prilagodbi jciljnoj publici te točnosti informacija, osobito u kontekstu zdravstvenih tema.
U okviru ove aktivnosti Izvršitelj je dužan pratiti i analizirati uspješnost objava i ukupne komunikacije putem društvenih mreža, koristeći dostupne analitičke alate (npr. reach, engagement, broj pratitelja), te o tome redovito izvještavati Naručitelja putem mjesečnih izvještaja s preporukama za unaprjeđenje komunikacije.
Sve aktivnosti na društvenim mrežama projekta moraju biti u skladu s pravilima vidljivosti Europske unije, smjernicama programa Interreg te vizualnim identitetom projekta, uz dosljednu i profesionalnu primjenu na svim komunikacijskim kanalima.
Količina: 15 kompleta
GRUPA 2 - PROMOTIVNI MATERIJALI
· 
2. 
2.1. Izrada i nabava promotivnih materijala

2.1.1. Tisak i dorada letka

Aktivnost uključuje obostrani kolor tisak (4/4 – CMYK) u visokoj rezoluciji na papiru 300g/m2 s mat premazom i doradu preklopnog letaka (deplijan - open gate, dvokrilno otvaranje prema sredini), s dvostrukim presavijanjem dimenzija 14,8 x 21 cm ili sličnih. Deplijan mora biti izveden u “open gate” formatu s dva simetrična preklopa (krila) koji se otvaraju prema van, pri čemu unutarnji sadržaj mora biti u potpunosti vidljiv nakon otvaranja. Završna dorada uključuje obostranu mat laminaciju i biganje. Radi osiguravanja preciznog i kvalitetnog savijanja, obavezno je prethodno biganje (utiskivanje linija savijanja) na mjestima linija pregiba, kako bi se spriječilo pucanje papira i oštećenje laminacije. Svi pregibi moraju biti ravnomjerni, precizni i usklađeni s grafičkim rješenjem, bez pomaka ili deformacija.

Količina: 900 komada

2.1.2. Tisak plakata B1

Aktivnost uključuje jednostrani kolor tisak (4/0 – CMYK) plakata u formatu B1, dimenzija 70 x 100 cm, na minimalno 250 g/m2 mat papiru, doradu i isporuku plakata.

Količina: 60 komada.

2.1.3. Tisak plakata A2

Aktivnost uključuje jednostrani kolor tisak (4/0 – CMYK) plakata u formatu A2, dimenzija 42 x 59,4 cm, na minimalno 250 g/m2 mat papiru, doradu i isporuku plakata.

Količina: 120 komada

2.1.4. Roll-up banner s aplikacijom vizuala 

Aktivnost uključuje jednostrani kolor tisak (4/0 – CMYK) u visokoj rezoluciji na block out filmu 250 g dimenzija 120x200 cm ili sličnih s pripadajućim konstrukcijama te dostavu. Roll-up banneri trebaju biti isporučeni u transportnoj torbi s rukohvatom.
Količina: 25 komada

2.1.5. Notes s aplikacijom vizuala

Aktivnost uključuje nabavu bijelog notesa u standardnom formatu 14 x 21 cm ili sličnom. Knjižni blok notesa mora sadržavati približno 200 stranica izrađene od kvalitetnog krem papira minimalno 80 g/m², pogodnog za pisanje bez proboja tinte. Unutarnji sadržaj mora uključivati stranice za osobne podatke te linijski raspored za pisanje (crte), s tiskom u jednoj boji. Sve stranice moraju imati uredno zaobljene uglove. Korice notesa moraju biti izrađene od materijala pogodnog za aplikaciju vizuala (grafičkog rješenja) preko cijele površine korice tehnikom UV kolor tiska (4/0 – CMYK), u skladu s dostavljenom pripremom za tisak od strane Naručitelja. Bilježnica mora sadržavati elastičnu traku za zatvaranje i pokaznu vrpcu u boji korica. Izvršitelj je dužan osigurati visoku kvalitetu tiska, s preciznom reprodukcijom svih grafičkih elemenata, uključujući logotipe i tekst, uz postojanost boja i otpornost na habanje.
Količina: 900 komada


2.1.6. Kemijska olovka s aplikacijom vizuala

Aktivnost uključuje nabavu bijele metalne kemijske olovke cilindričnog oblika, dimenzija Ø 1 x 13,8 cm ili sličnih. Na olovku mora biti apliciran logotip projekta tehnikom gravure u skladu s dostavljenom pripremom za tisak od strane Naručitelja. Gravura mora biti jasna, trajna, precizno izvedena i otporna na habanje, uz osiguranje visoke čitljivosti svih elemenata logotipa.

Količina: 900 komada

2.1.7. Platnena torba s aplikacijom vizuala

Aktivnost uključuje nabavu platnene torbe pravokutnog oblika dimenzija 38x42 cm ili sličnih, s dugačkim ručkama koje omogućuju nošenje preko ramena. Torba mora biti izrađena od 100% pamuka, minimalno 220 g/m², s uredno obrađenim rubovima i šavovima koji osiguravaju stabilnost i dugotrajnost pri korištenju. Na torbu mora biti apliciran vizual (grafičko rješenje) u skladu s dostavljenom pripremom za tisak od strane Naručitelja. Izvršitelj je dužan osigurati kvalitetnu i postojanu tehniku tiska (sitotisak) koja omogućuje jasnu reprodukciju svih elemenata vizuala, uključujući logotipe i tekst, uz poštivanje propisanih standarda vidljivosti i vizualnog identiteta projekta.

Količina: 900 komada




Dinamika provedbe aktivnosti dogovara se izravno s Naručiteljem nakon potpisa Ugovora. Sve aktivnosti trebaju biti izvršene profesionalno i u zadanim vremenskim okvirima, a najkasnije do 15.6.2028.


4. [bookmark: _Toc225431959]STRUČNE KVALIFIKACIJE I ISKUSTVO GOSPODARSKOG SUBJEKTA
Stručnjak 1: Stručnjak za dizajn i kreativu
Jedna (1) stručna osobe za dizajn i doradu kreativnog koncepta te grafičko oblikovanje, pripremu, izradu i produkciju svih komunikacijskih i promotivnih materijala (vizuali za društvene mreže, videi, letak, plakati, roll-up banner i slično). 
Stručnjak 2: Stručnjak za komunikaciju/odnose s javnošću
Jedna (1) stručna osobe za obavljanje aktivnosti iz područja komunikacija i odnosa s javnošću, uključujući komunikacijske i promotivne aktivnosti (izrada komunikacijskim materijala, generiranje teme u medijima, podrška organizaciji javnih tribina, okruglih stolova, kardioloških i onkoloških skupova, završne konferencije i slično). 

5. [bookmark: _Toc225431960]TROŠKOVNIK

1.1.

*1.1.1. Izrada vizualnog identiteta s postojećim logom i unaprijed definiranim slikama i tekstom komplet

1

1.1.2.  Dizajn, grafičko oblikovanje i digitalna priprema vizuala za društvene mreže Facebook i LikedIn - 

četiri vizuala mjesečno (vizuali su isti za obje platforme) 

komplet 15

1.1.3. Osmišljavanje, snimanje i produkcija edukativnog videa do 1 minute s izjavama stručnjaka 

uključenih u LIFEGATE projekt tako da se minimalno 2 sekvence mogu sadržajno koristiti kao zasebni video 

materijali u skraćenom obliku, do 15 sekundi

komad 1

1.1.4. Izdvajanje kratkog videa do 15 sekundi iz jednominutnog edukativnog videa iz točke 1.1.3.  komad 2

1.1.5.  Priprema sadržaja, dizajn te grafičko oblikovanje i priprema za tisak promotivnih materijala (letak, 

B1 plakat, A2 plakat, notes, kemijska olovka, platnena torba)

komplet 1

1.2.

*1.2.1. Stručno komunikacijsko savjetovanje i odnosi s javnošću  sati 72

*1.2.2. Vođenje projektnih društvenih mreža (Facebook, LinkedIn) - 1 x objava tjedno po mreži (2 ukupno)  komplet 15

* Svi izrađeni materijali trebaju biti u skladu sa smjernicama za vidljivost projekta LIFEGATE u sklopu Programa prekogranične suradnje Interreg Hrvatska-Bosna i Hercegovina-Crna Gora 2021. – 2027.: 

Interreg Hrvatska-Bosna i Hercegovina-Crna Gora 2021. – 2027.: https://interreg-hr-ba-me.eu/documents/implementation/  -  Project Iimplementation  Manual (PIM)/Communication and Visibility

2.1.

2.1.1. Tisak i dorada letaka/deplijan - open gate, dvokrilno otvaranje prema sredini (14,8x21) komad 900

2.1.2. Tisak plakata B1 (70 x 100 cm)  komad 60

2.1.3. Tisak plakata A2 (42 x 59,4 cm) komad 120

2.1.4. Roll-up banner s aplikacijom vizuala (120x200 cm) komad 25

2.1.5. Notes s aplikacijom vizuala (14x21 cm) komad 900

2.1.6. Kemijska olovka s aplikacijom vizuala (Ø 1 x 13,8 cm) komad 900

2.1.7. Platnena torba s aplikacijom vizuala (38x42) komad 900

* Svi izrađeni materijali trebaju biti u skladu sa smjernicama za vidljivost projekta LIFEGATE u sklopu Programa prekogranične suradnje Interreg Hrvatska-Bosna i Hercegovina-Crna Gora 2021. – 2027.: 

Interreg Hrvatska-Bosna i Hercegovina-Crna Gora 2021. – 2027.: https://interreg-hr-ba-me.eu/documents/implementation/  -  Project Iimplementation  Manual (PIM)/Communication and Visibility

SVEUKUPNO u eurima s PDV-om (brojkama)

GRUPA 1 - kreativne i produkcijske usluge/komunikacijska podrška 

Grafički dizajn, priprema za tisak i audiovizualna produkcija

GRUPA 2 - promotivni materijali

Izrada i nabava promotivnih materijala

UKUPNO u eurima - GRUPA 2

SVEUKUPNO u eurima bez PDV-a (brojkama)

PDV u eurima (brojkama)

Pružanje komunikacijske podrške promociji i povećanju vidljivosti

UKUPNO u eurima - GRUPA 1


